PROTIMONOPOLNÝ ÚRAD SLOVENSKEJ REPUBLIKY

ROZHODNUTIE

Číslo: 2007/ZK/3/1/002	Bratislava 16. januára 2007 

	Protimonopolný úrad Slovenskej republiky, odbor koncentrácií v správnom konaní číslo 0085/OK/2006 začatom dňa 30. 11. 2006 na základe oznámenia koncentrácie podnikateľom FREMACH TRNAVA, s.r.o. so sídlom Vlárska 28, 917 00 Trnava, IČO: 36 282 332 zastúpeným advokátom JUDr. Danielom Futejom, so sídlom Grösslingová 4, 811 09 Bratislava, vo veci koncentrácie podnikateľov FREMACH TRNAVA, s.r.o. so sídlom Vlárska 28, 917 00 Trnava, IČO: 36 282 332 a PUNCH PRODUCTS TRNAVA spol. s r.o. so sídlom Vlárska 28, 917 00 Trnava, IČO: 31 431 127 

rozhodol

podľa § 22 ods. 1 písm. d) v spojení s § 32 ods. 2 písm. e) zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov tak, že konanie vo veci koncentrácie podľa § 9 ods. 1 písm. b) v spojení s § 9 ods. 4 písm. a) zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov spočívajúcej v získaní priamej výlučnej kontroly podnikateľa FREMACH TRNAVA, s.r.o. so sídlom Vlárska 28, 917 00 Trnava, IČO: 36 282 332 nad časťou podniku podnikateľa PUNCH PRODUCTS TRNAVA spol. s r.o. so sídlom Vlárska 28, 917 00 Trnava, IČO: 31 431 127, ktorá vznikla na základe Zmluvy o kúpe aktív uzatvorenej dňa 16. mája 2006 medzi FREMACH PLASTICS NV a FREMACH TRNAVA, s.r.o. na strane jednej a PUNCH INTERNATIONAL NV a PUNCH PRODUCTS TRNAVA spol. s r.o. na strane druhej z a s t a v u j e, pretože v tej istej veci už rozhodol.

Odôvodnenie:

Na Protimonopolný úrad Slovenskej republiky, odbor koncentrácií (ďalej len „úrad“) bolo dňa 30. 11. 2006 doručené listom zaevidovaným pod číslom 4638/2006 oznámenie koncentrácie, v ktorom podnikateľ FREMACH TRNAVA, s.r.o. so sídlom Vlárska 28, 917 00 Trnava, IČO: 36 282 332 (ďalej len „FREMACH TRNAVA, s.r.o.“) zastúpený splnomocneným právnym zástupcom JUDr. Danielom Futejom, advokátom so sídlom Grösslingová 4, 811 09 Bratislava (ďalej len „právny zástupca“) podľa § 10 ods. 9 zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov (ďalej len „zákon“) oznamuje koncentráciu, spočívajúcu v získaní priamej kontroly  podnikateľa FREMACH TRNAVA, s.r.o. nad časťou podniku podnikateľa PUNCH PRODUCTS TRNAVA spol. s r.o. so sídlom Vlárska 28, 917 00 Trnava, IČO: 31 431 127 (ďalej len „PUNCH PRODUCTS TRNAVA spol. s r.o.“).

V predmetnom oznámení koncentrácie účastník správneho konania FREMACH TRNAVA, s.r.o. okrem iného uvádza nasledujúce skutočnosti:

„Dňa 16. 5. 2006 bola uzatvorená zmluva o kúpe majetku medzi spoločnosťami PUNCH INTERNATIONAL nv a Punch Trnava na jednej strane a FREMACH PLSTICS nv a Fremach Trnava na druhej strane, na základe ktorej spoločnosť Punch Trnava predala v podstate všetok svoj majetok potrebný na podnikanie, s výnimkou nehnuteľností, spoločnosti Fremach Trnava („Zmluva o kúpe majetku“). Tento prevod má byť účinný dňa 1. 1. 2007, za podmienky, že budú splnené určité odkladacie podmienky.

Koncentráciu vzniknutú na základe Zmluvy o kúpe majetku ohlásil navrhovateľ dňa 27. 6. 2006 („Predchádzajúce konanie“). Dňa 5. 10. 2006 vydal úrad rozhodnutie, ktorým konanie o koncentrácii zastavil, vzhľadom na to, že dôvod na konanie nebol daný, keďže nebolo splnené kritérium obratu.

Pri posudzovaní tejto koncentrácie vychádzal úrad z údajov, ktoré sa v priebehu roku 2006 podstatne zmenili. Na základe Zmluvy o prevode obchodného podielu zo dňa 22. 6. 2006 previedol Alexander Fritz Verhees svoj 100 % obchodný podiel v spoločnosti Fremach Trnava na spoločnosť FREMACH INTERNATIONAL nv, so sídlom Industrielaan 1, Diepenbeek 3590, Belgicko (ďalej len „Fremach International“), ktorá sa tak stala jediným spoločníkom Fremach Trnava. Táto zmena bola do obchodného registra zapísaná dňa 22. 7. 2006. Znamená to, že spoločnosť Fremach International sa stala vlastníkom obchodného podielu už pred tým, ako došlo k pôvodnému oznámeniu koncentrácie, ktorá vznikla na základe Zmluvy o kúpe aktív uzatvorenej medzi spoločnosťami FREMACH TRNAVA, s.r.o. a PUNCH INTERNATIONAL NV a PUNCH PRODUCTS TRNAVA spol. s r.o. o predaji a kúpe prevádzky tvarovania plastov vstrekovaním spoločnosti PUNCH PRODUCTS TRNAVA spol. s r.o. (ďalej len „Zmluva“). Navrhovateľ je však toho názoru, že táto zmena by neviedla k zmene rozhodnutia, nakoľko v tom čase by ani posúdenie obratu spoločnosti Fremach International neviedlo k splneniu kritéria obratu (spoločnosť Fremach International bola založená v roku 2006 a jej obrat za rok 2005 bol z toho dôvodu 0,- Sk.). ....“

„Koncentrácia vznikne tak, že spoločnosť Punch Trnava prevedie na spoločnosť Fremach Trnava majetok, ktorý je špecifikovaný v prílohách k Zmluve o kúpe majetku. Tento majetok pritom tvoria aktíva, na základe ktorých dnes podniká spoločnosť Punch Trnava, keďže predmetom prevodu sú okrem nehnuteľností všetky majetkové a iné práva (vlastnícke právo k hnuteľným veciam, práva duševného vlastníctva, prevod práv z existujúcich zmluvných vzťahov s dodávateľmi a odberateľmi, kooperácia pri prevode pracovnoprávnych vzťahov, atď.), ktoré spoločnosť Punch Trnava používala na prevádzkovanie svojej podnikateľskej činnosti. Na základe toho je možné jednoznačne konštatovať, že daným aktívam je možné priradiť doteraz dosahovaný obrat spoločnosti PunchnTrnava. V zmysle § 9 ods. 3 zákona ide teda o časť podniku, takže dochádza ku koncentrácii získaním priamej kontroly nad časťou podniku iného podnikateľa podľa § 9 ods. 1 písm. b) zákona.“

Na základe predmetného oznámenia začalo dňa 30. 11. 2006 podľa §.25 ods. 1 zákona v spojení s § 18 ods. 2 zákona č. 71/1967 Zb. o správnom konaní (správny poriadok) v znení neskorších predpisov správne konanie vo veci koncentrácie podnikateľov FREMACH TRNAVA, s.r.o. a PUNCH PRODUCTS TRNAVA spol. s r.o., o čom úrad listom číslo 0080/PMÚ SR/2007 zo dňa 11. 1. 2007 informoval prostredníctvom právneho zástupcu oznamovateľa koncentrácie.

Dňa 19. 12. 2006 bolo predmetné oznámenie doplnené listom zaevidovaným pod č. 4846/2006 chýbajúcimi podkladmi podľa § 10 ods. 12 zákona v nadväznosti na vyhlášku Protimonopolného úradu Slovenskej republiky č. 268/2004 Z. z., ktorou sa ustanovujú podrobnosti o náležitostiach oznámenia koncentrácie, čím sa oznámenie koncentrácie stalo úplným, na základe čoho dňa 20. 12. 2006 začala § 11 zákona plynúť lehota 60 pracovných dní na vydanie rozhodnutia o koncentrácii. Uvedená skutočnosť bola prostredníctvom právneho zástupcu oznámená účastníkovi konania vyššie uvedeným listom úradu zo dňa 11. 1. 2007.

Analýzou predložených podkladov a informácií úrad dospel k záveru, že predmetné oznámenie koncentrácie podnikateľov FREMACH TRNAVA, s.r.o. a PUNCH PRODUCTS TRNAVA spol. s r.o. je totožné s oznámením koncentrácie, ktoré bolo úradu doručené dňa 27. 6. 2006 listom zaevidovaným pod číslom 3021/2006, pričom toto správne konanie bolo rozhodnutím úradu č. 2006/ZK/3/1/111 zo dňa 5. 10. 2006 zastavené podľa § 22 ods. 1 písm. d) v spojení s § 32 ods. 2 písm. c) zákona, nakoľko koncentrácia nepodliehala kontrole úradu podľa § 10 ods. 1 zákona. Predmetné rozhodnutie nadobudlo právoplatnosť dňa 24. 10. 2006.

K tomuto záveru úrad dospel napriek novej skutočnosti uvedenej v oznámení predmetnej koncentrácie, ku ktorej došlo v čase pred vydaním vyššie uvedeného rozhodnutia zo dňa 5. 10. 2006. Touto novou skutočnosťou bolo uzatvorenie Zmluvy o prevode obchodného podielu zo dňa 22. 6. 2006, ktorou p. Alexander Fritz Verhees, ako jediný spoločník spoločnosti FREMACH TRNAVA, s.r.o. previedol 100 % obchodný podiel tejto spoločnosti na FREMACH INTERNATIONAL N.V., so sídlom Industrielaan 1, 3590 Diepenbeek, Belgicko (ďalej len „FREMACH INTERNATIONAL N.V.“)
Úrad dospel k záveru, že na základe uzatvorenia vyššie uvedenej Zmluvy o prevode obchodného podielu vznikla koncentrácia podnikateľov FREMACH INTERNATIONAL N.V. a PUNCH PRODUCTS TRNAVA spol. s r.o., nakoľko by ale predmetná koncentrácia nepodliehala kontrole úradu podľa § 10 ods. 1 zákona, podnikateľ FREMACH INTERNATIONAL N.V. nemá oznamovaciu povinnosť podľa § 10 ods. 9 zákona.

Z dôvodu, že predmetné oznámenie koncentrácie je totožné s oznámením koncentrácie zo dňa 27. 6. 2006 vo veci ktorého bolo vydané rozhodnutie úradu č. 2006/ZK/3/1/111 zo dňa 5. 10. 2006, ktoré nadobudlo právoplatnosť dňa 24. 10. 2006, úrad rozhodol tak, ako je uvedené vo výrokovej časti tohto rozhodnutia.

Poučenie:

	Podľa ustanovenia § 34 ods. 1 zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov proti tomuto rozhodnutiu môže byť podaný rozklad Rade Protimonopolného úradu Slovenskej republiky prostredníctvom Protimonopolného úradu Slovenskej republiky, odboru koncentrácií, Drieňová 24, 826 03 Bratislava, v lehote 15 dní odo dňa jeho doručenia.
	Podľa § 61 ods. 1 zákona č. 71/1967 Zb. o správnom konaní (správny poriadok) v znení neskorších predpisov včas podaný rozklad má odkladný účinok. Toto rozhodnutie je preskúmateľné súdom podľa § 247 Občianskeho súdneho poriadku po vyčerpaní riadnych opravných prostriedkov.

	Ing. Dušan Valo
	riaditeľ odboru koncentrácií

Rozhodnutie sa doručuje:

JUDr. Daniel Futej
advokát
Grösslingová 4
811 09 Bratislava